stanford-oval/wikipedia huggingface dataset:
מת'יו נידהם

| --- | --- |
אין תמונה חופשית
 לידה:  13 באפריל 1984 (בן 40) קינגסטון, הממלכה המאוחדת 
 שם לידה:  Matthew George Timothy Needham 
 מדינה:  הממלכה המאוחדת 
 מקום לימודים:  האקדמיה למוזיקה ולאמנויות הדרמה של לונדון 
 פרופיל ב-IMDb
 
מת'יו נידהם (באנגלית: Matthew Needham נולד; 13 באפריל 1984) הוא שחקן קולנוע וטלוויזיה בריטי.
הוא הופיע על הבמה עם הלהקה השייקספירית המלכותית. עוד הופיע בתיאטראות רויאל קורט, אלמיידה והתיאטרון הלאומי. נידהם היה מועמד לפרס איאן צ'ארלסון לשנת 2011.
הוא סיים את לימודיו באקדמיה למוזיקה ואמנות דרמטית בלונדון עם תואר ראשון במשחק ב-2007.
בשנת 2016 שיחק בסרט הקצר "Stutterer" . הסרט נכתב ובוים על ידי בנג'מין קלירי והופק על ידי סרינה ארמיטג' ושאן כריסטופר אוגילבי. הסרט זכה בפרס אוסקר לסרט הקצר הטוב ביותר בטקס פרסי האוסקר ה-88 .
בינואר 2017 הופיע מת'יו בפרק השני של העונה הרביעית של סדרת הדרמה "Endeavour". במרץ אותה שנה גילם את סטנלי קובלסקי בהפקת המחזה חשמלית ושמה תשוקה מאת טנסי ויליאמס.
בשנת 2019 החל שיחק בסדרת הטלוויזיה סנדיטון.
בשנת 2022 החל לשחק בסדרה "בית הדרקון", סדרת הספין-אוף של הסדרה המצליחה "משחקי הכס"; שעלילתה מתרחשת כ-150 שנה לפני עלילת הסיפור במשחקי הכס. בסדרה הוא מגלם את לאריס סטרונג בנו הצעיר של ליונל סטרונג.
בשנת 2023 שיחק בסרט הדרמה הביוגרפי "נפוליאון" בדמותו של לוסיאן בונפרטה. הסרט, בבימויו של רידלי סקוט, מגולל את עלייתו לשלטון של נפוליאון בונפרטה.
הערות שוליים

↑  "LOVE'S SACRIFICE on". נבדק ב-12 במרץ 2016. {{cite web}}:  (עזרה)
↑  "Ian Charleson Awards 2011". אורכב מ-המקור ב-3 במרץ 2016. נבדק ב-12 במרץ 2016. {{cite web}}:  (עזרה)
↑  "Having a stammer is an everyday demon". נבדק ב-12 במרץ 2016. {{cite web}}:  (עזרה)
↑  "Smashing misconceptions about living with a stammer". נבדק ב-12 במרץ 2016. {{cite web}}:  (עזרה)
↑  "Variety Film Review". נבדק ב-12 במרץ 2016. {{cite web}}:  (עזרה)
↑  Andy Swift, TVLine, TVLine, ‏5 באפריל 2021
↑  House of the Dragon: Season One Ratings - canceled + renewed TV shows - TV Series Finale, canceled + renewed TV shows - TV Series Finale, ‏2 ביולי 2022
| --- | --- |
בקרת זהויות :  LCCN: no2016155096  VIAF: 3202148209330100460000   WorldCat (עם VIAF): 3202148209330100460000
מנתחים (סדרת טלוויזיה)

| --- | --- |

לוגו הסדרה מנתחים
 סוגה:  סדרה תיעודית
 יוצרים:  עידית אברהמי 
 ארץ מקור:  ישראל 
 שפות:  עברית 
 מספר פרקים:  5 
 שידור
 רשת שידור:  תאגיד השידור הישראלי 
 תקופת שידור מקורית:  5 בספטמבר 2023 – הווה 
 
מנתחים היא סדרת טלוויזיה תיעודית ישראלית שעלתה לשידור ב-5 בספטמבר 2023 בערוץ כאן 11.
תוכן הסדרה

הסדרה מנתחים עוקבת אחרי חייהם האישיים וההחלטות המקצועיות של מנתחים בכירים בישראל, ומציגה תיעוד של ניתוחים מורכבים, ייחודיים ומצילי חיים.
את הסדרה, בת חמישה פרקים, יצרה הבמאית עידית אברהמי. כל פרק עוקב אחרי מנתחת או מנתח אחר, ובנוסף להליכים הניתוחים שמתבצעים וההתמודדות מול המטופלים מוצגים גם סיפורם האישי בדרך לבחירת המקצוע, וכן צדדים שונים בחיי המנתחים, כמו למשל צד אישי ומשפחתי. הסדרה מלווה את המנתחים ומציגה את הדרך שהובילה אותם למקצוע הרפואה ולתחום ההתמחות הספציפי בו בחרו. הסדרה מלווה גם את המטופלים בשלבי ההחלמה השונים לאחר ההליכים הניתוחיים.
הסדרה גם מספקת את יצר הסקרנות של הצופים בכך שהיא נותנת פתח למציאות היומיומית של עבודתם של אותם המנתחים והמנתחות, וגם מביאה התבוננות לאספקט רחב יותר גם בהקשר התרבותי של המציאות הישראלית, בכך שבסדרה מתועדת העבודה הרפואית במסגרת המציאות בארץ. לצד תיעוד של רגעים מרגשים ומוצלחים גם המציאות מתועדת, בין היתר בהתמודדות של רופאה אישה עם סביבה גברית ברפואה הבכירה, רופא ערבי שמתוודה כי סבל מגזענות אפילו בתוך העבודה בחדר הניתוח ועוד.
פורמט ומשתתפים

הסדרה צולמה בבתי חולים שונים בישראל. המשתתפים בסדרה הם מנתחים מוכרים ומובילים בתחומם בארץ ובעולם:
פרופ' רחל גרוסמן – מומחית בניתוחים מיקרוכירורגיים להסרת גידולים
ד"ר עבד אבו גנים – מומחה להשתלות כליה ולניתוחי כבד ולבלב, המרכז הרפואי האוניברסיטאי סורוקה
ד"ר מיקי גידון – נוירוכירורג ילדים, המנתח הישראלי הראשון שביצע ניתוח להפרדת תאומות סיאמיות
ד"ר חגי דקל – מומחה לניתוחי לב בילדים ובמבוגרים
ד"ר יובל גיאלצ'ינסקי – מומחה במיילדות וגינקולוגיה, ברפואת העובר ובניתוחי עוברים.
הערות שוליים

1 2  Yaron Ten Brink, דוקו של מציאות: "מנתחים" היא בעצם סדרת גיבורי-על ישראלית, באתר דוקו של מציאות: "מנתחים" היא בעצם סדרת גיבורי-על ישראלית | טיים אאוט, ‏2023-09-05
↑  אוהבים דוקו דרמה? כאן 11 בסדרה חדשה ומסקרנת, באתר אייס, 20 באוגוסט 2023
↑  רינת קרמר יבלינוביץ, ‏החלטות של חיים ומוות: הצצה לחייהם של המנתחים בישראל, באתר "סרוגים", 20 באוגוסט 2023
בוריס שימליוביץ'

| --- | --- |

בוריס שימליוביץ'
 לידה:  2 בדצמבר 1892 ריגה, האימפריה הרוסית 
 הוצאה להורג:  12 באוגוסט 1952 (בגיל 59) מוסקבה, ברה"מ 
 מדינה:  ברית המועצות 
 מפלגה:  המפלגה הקומוניסטית של ברית המועצות 
 
אנדרטה לזכר "הרוגי המלכות בברית המועצות" ביניהם בוריס (ברוך) שימליוביץ'
בוריס (ברוך) אברמוביץ' שימליוביץ' (ברוסית: Борис Абрамович Шимелиович‏; 1892 ריגה, רוסיה – 12 באוגוסט 1952) היה הרופא הראשי של בית החולים בוטקין, בית החולים העירוני במוסקבה, חבר הנשיאות של הוועד היהודי האנטי-פשיסטי וחבר מועצת עיריית מוסקבה. הוצא להורג בין הרוגי המלכות בברית המועצות.
חייו ופועלו

בוריס שימליוביץ' נולד בשנת 1892 בעיר ריגה שהייתה אז בתחומי ברית המועצות, למשפחה יהודית. למד רפואה במכון הרפואי וורונז, ולאחר שסיים את לימודיו, שירת כרופא ומנתח בכיר בצבא האדום. מאז 1931 עבד כרופא ראש בית החולים הקליני המרכזי בוטקין ומילא תפקיד זה עד למאסרו ב-1949. היה חבר בבונד מ-1916 עד 1919. והצטרף למפלגה הקומוניסטית ב-1920. בשנת 1942 התמנה לחבר נשיאות הוועד היהודי האנטי-פשיסטי, ארגון יהודי סובייטי שהוקם באמצע מלחמת העולם השנייה על מנת לסייע לברית המועצות במלחמה נגד גרמניה הנאצית.
בשנות העשרים של המאה העשרים עסק בחלוקת הסיוע הכלכלי ששלח הג'וינט לנפגעי פוגרומים יהודים באוקראינה הרעבה, והוענק[דרושה הבהרה] על עבודה זו על ידי יו"ר הנשיאות של המועצה העליונה מיכאיל קלינין.
נעצר ב-13 בינואר 1949 בעלילה שיזם המשרד לביטחון המדינה כנגד חברי הוועד היהודי האנטי-פשיסטי. למרות עינויי החוקרים, הוא היה הנאשם היחיד שבמהלך החקירה לא הודה במיוחס לו.
מתוך כתב האישום:
הנאשם שימליוביץ', שהיה מיוזמי כינון יחסים פליליים עם חוגי התגובה היהודיים באמריקה, שלח באופן אישי את מה שמכונה "המכתב מעבר לים" לאמריקה, שהיה חומר ריגול, ובשנים 1945–1946. גולדברג ונוביק הודיעו על מספר נושאים המעניינים אותם.
על פי פסק הדין של הקולג' הצבאי של בית המשפט העליון של ברית המועצות, הוא הוצא להורג ביריה ב-12 באוגוסט 1952.
בשנת 1958, שלוש שנים לאחר מות סטלין ושבע שנים לאחר הוצאתו להורג, הוא זוכה מאשמה יחד עם כל קבוצת הרוגי המלכות בברית המועצות משנת 1952.
משפחה

אחיו - יוליוס אברמוביץ שימליוביץ' (1890–1919), בונדיסט, סגן יו"ר הקומיסריאט היהודי של הקומיסריאט העממי (1918), חבר הלשכה המרכזית של היבסקציה, פעיל המחתרת בליטא.
אשתו - האנה נומובנה שימליוביץ' (לבית פרידמן, 1898–?), רופאה.
ילדיו - לב בוריסוביץ שימליוביץ' (נולד ב-1922), רופא של הפדרציה הרוסית, מייסד השירות הטיפולי בבית החולים הקליני בעיר מוסקבה מספר 50. ויוליה בוריסובנה שימליוביץ' (ילידת 1930), מורה לשפה וספרות רוסית.
לאחר הוצאתו להורג של שימליוביץ, נידונו אשתו ושני ילדיו לגירוש של 10 שנים, ורכושם הוחרם.
הערות שוליים

↑  מתוך כתב האישום, כרך 8, עמ' 45–53
מריגלה (סרט)

| --- | --- |

 בימוי:  ואגנר מורה 
 שחקנים ראשיים:  Seu Jorge Herson Capri Adriana Esteves ברונו גגליאסו Humberto Carrão 
 מוזיקה:  אנטוניו פינטו 
 מדינה:  ברזיל 
 הקרנת בכורה:  2019 
 משך הקרנה:  155 דק' 
 שפת הסרט:  פורטוגזית ברזילאית 
 סוגה:  סרט דרמה 
 מקום התרחשות:  ברזיל 
 דף הסרט ב־IMDb
 
מריגלה (בפורטוגזית: Marighella) הוא סרט ברזילאי משנת 2019 בבימויו של ואגנר מורה, המבוסס על חייו של הפוליטיקאי ולוחם הגרילה קרלוס מריגלה. הסרט מהווה עיבוד לביוגרפיה Marighella - O Guerrilheiro que Incendiou o Mundo (מריגלה: לוחם הגרילה שהאיר את העולם), מאת מאריו מגלהס. זהו הסרט הראשון שאגור מורה ביים.
סיו חורחה מגלם את קרלוס מריגלה. בסרט מופיעים גם אדריאנה אסטבס, ברונו גגליאסו והומברטו קאראו.
לדברי הבמאי, הסרט צונזר בברזיל. מפיצים ובעלי אולמות קולנוע פחדו מהממשלה וחששו להציג אותו. "נשיא ברזיל בולסונארו לכלך על הסרט מבלי שראה אותו וצילם וידאו בו הוא אומר: 'זה מטורף, החבר'ה האלה עושים סרט על טרוריזם'. אתה מבין מזה עד כמה המצב בכי רע בברזיל", טען ואגנר מורה.
שחקנים ודמויות

סו חורחה בתפקיד קרלוס מריגלה
אדריאנה אסטבס בתפקיד קלרה
ברונו גגליאסו בתור לוצ'יו
לואיס קרלוס וסקונצלוס בתפקיד אלמיר
הומברטו קארו בתור הומברטו
חורחה פז בתפקיד חורחה
בלה קמרו בתור בלה
הרסון קאפרי בתפקיד חורחה סאלס
אנריקה ויירה בתפקיד פריי אנריקה
אנה פולה בוזס בתפקיד מריה
אדנוילו בתור דנילו
אנה פולה בוזס בתפקיד אנה
טונה דווק כאיידה
גילרמה לופס כקרספו
רפאל לוזאנו בתפקיד רפאל
צ'ארלס פרוונטי בתפקיד בוב
בריאן טאונס בתפקיד וילסון צ'נדלר
ביקורת

הסרט הוקרן לראשונה בפסטיבל הסרטים הבינלאומי ה-69 בברלין ב-14 בפברואר 2019, אך לא השתתף בתחרות על פרס דוב הזהב.
מספר מקורות דיווחו כי נעשה שימוש בבוטים באינטרנט להפחתת דירוג הסרט באתר IMDb. בתגובה, IMDb ביטל את הדירוג בדף הסרט. עד 18 בפברואר 2019, היו לסרט יותר מ-15,000 דירוגים ב-IMDb, אף שטרם יצא לאקרנים בבתי הקולנוע.
הסרט גם משך ביקורות חברתיות ופוליטיות. סטיבן דלטון, שכתב ל"הוליווד ריפורטר", העיר כי מורה מציג את דמותו של מריגלה כשאהיד לערכים ליברליים, אף על פי שמריגלה האמיתי הכריז על עצמו מרקסיסטי שמאלני. גם האתניות של מריגלה נדונה. הוא מוצג כשחור בסרט ומגולם על ידי שחקן שחור. עם זאת, מבקרים רבים ציינו שמריגלה הייתה למעשה בן לגזע מעורב (אביו היה מהגר איטלקי). מורה השיב כי "אין דרך לדון בשום נושא חברתי בברזיל מבלי לדבר על סוגיות גזעיות. מבחינתי, מריג'לה היה צריך להיות שחור."
הערות שוליים

↑  Carmelo, Bruno (14 בפברואר 2019). "Festival de Berlim 2019: Wagner Moura apresenta o radical Marighella, retrato do guerrilheiro que enfrentou a ditadura". AdoroCinema. נבדק ב-19 בפברואר 2019. {{cite web}}:  (עזרה)
↑  "'Marighella' é selecionado para Festival de Cinema de Berlim". Terra (בBrazilian Portuguese). נבדק ב-19 בפברואר 2019. {{cite web}}:  (עזרה)
↑  אמיר קמינר, "אנשים עדיין חושבים שאני פבלו אסקובר", באתר ynet, 15 באפריל 2020
↑  "Filme 'Marighella', de Wagner Moura, estreia sob aplausos em Berlim". Folha de S.Paulo (בBrazilian Portuguese). 14 בפברואר 2019. נבדק ב-19 בפברואר 2019. {{cite web}}:  (עזרה)
↑  Julia Reis (18 בפברואר 2019). "Bots tentaram derrubar nota de 'Marighella' no IMDb, mas não deu muito certo". Vice (בBrazilian Portuguese). נבדק ב-19 בפברואר 2019. {{cite web}}:  (עזרה)
↑  "Após ação coordenada anti-'Marighella', IMDB apaga críticas ao filme". VEJA.com (בBrazilian Portuguese). נבדק ב-19 בפברואר 2019. {{cite web}}:  (עזרה)
↑  "Direita derruba 'Marighella', esquerda contra-ataca e site americano retira avaliações". Folha de S.Paulo (בBrazilian Portuguese). 18 בפברואר 2019. נבדק ב-19 בפברואר 2019. {{cite web}}:  (עזרה)
↑  Dalton, Stephen. "'Marighella': Film Review". Hollywood Reporter (באנגלית). נבדק ב-21 בפברואר 2019. {{cite web}}:  (עזרה)
↑  Kaiser, Anna Jean. "Marighella: revolutionary biopic from Narcos' Wagner Moura criticised by Bolsonaro". The Guardian (באנגלית). נבדק ב-21 בפברואר 2019. {{cite web}}:  (עזרה)
משהו תמורת משהו

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית 
 סוגה:  מדע בדיוני
 הוצאה
 תאריך הוצאה:  פברואר 1979 
 תאריך הופעה ראשונה:  כתב העת Isaac Asimov's Science Fiction Magazine, גיליון פברואר 1979
 
משהו תמורת משהו (באנגלית: Nothing for Nothing) הוא סיפור מדע בדיוני קצר מאת אייזק אסימוב. הסיפור פורסם בפברואר 1979 בכתב העת Isaac Asimov's Science Fiction Magazine, ותורגם לעברית במגזין 'קוסמוס: המבחר של אסימוב' גיליון 1.
עלילה

חללית של חוצנים מגיעה לכדור הארץ בשנת 15,000 לפני הספירה, ויורדת לחקור את החיים על הכוכב. החייזרים מגלים שבני האדם המציאו את האומנות — דבר שהחייזרים אינם מכירים. החייזרים לומדים מבני האדם כיצד לצייר ולפסל, ובתמורה מעניקים להם את הידע כיצד ליצור קשתות. אחד החייזרים אומר שהתוצאה תהיה הרת אסון, ושבני האנוש ילמדו להילחם, ובסופו של דבר זה ימיט אסון על היקום כולו.
ראו גם

חייזרים קדומים
לארה טראמפ

| --- | --- |

 לידה:  12 באוקטובר 1982 (בת 42) וילמינגטון, ארצות הברית 
 שם לידה:  Lara Lea Yunaska 
 מדינה:  ארצות הברית 
 השכלה:  אוניברסיטת המדינה של צפון קרוליינה  המכון הקולינרי הצרפתי  Emsley A. Laney High School 
 תקופת הפעילות:  מ-2012 
 מעסיק:  פוקס ניוז, הקמפיין הנשיאותי של דונלד טראמפ 2020 
 מפלגה:  המפלגה הרפובליקנית 
 בן או בת זוג:  אריק טראמפ (8 בנובמבר 2014–?) 
 מספר צאצאים:  2 
 
לארה לאה טראמפ (לבית יונסקה; באנגלית: Lara Lea Trump; נולדה ב-12 באוקטובר 1982) היא פוליטיקאית אמריקאית, מפיקת טלוויזיה לשעבר ויו"ר משותף לשעבר של הוועדה הרפובליקנית הלאומית. היא נשואה לאריק טראמפ, ילדו השלישי של נשיא ארצות הברית ה-45 וה-47 דונלד טראמפ. היא הייתה המפיקה והמארחת של עדכון החדשות האמיתיות (אנ') של טראמפ הפקות ומפיקה של "Inside Edition" (אנ').
ביוגרפיה > ראשית חייה וחינוך

לארה יונסקה נולדה בווילמינגטון שבצפון קרוליינה ב-12 באוקטובר 1982, ללינדה אן סייקס ורוברט לוק יונסקה. היא סיימה בהצטיינות תואר ראשון בתקשורת באוניברסיטת המדינה של קרוליינה הצפונית וגם למדה במכון הקולינרי הצרפתי בניו יורק.
ביוגרפיה > קריירה

טראמפ הייתה רכזת סיפורים ומפיקה של מגזין חדשות הטלוויזיה "Inside Edition" מ-2012 עד 2016. ב-29 במרץ 2021 היא הצטרפה לפוקס ניוז כתורמת.
בדצמבר 2022, פוקס ניוז הודיעה כי בהתאם למדיניותה שלא להעסיק אדם שמתמודד לתפקיד או מקורב למועמד לתפקיד, לארה טראמפ תיאלץ לעזוב את משרתה היות שחמיה, דונלד טראמפ, הכריז על מועמדותו לנשיאות בבחירות לנשיאות ארצות הברית ב-2024.
ביוגרפיה > קריירה > מסעות פרסום של דונלד טראמפ לנשיאות

במהלך מסע הבחירות לנשיאות של דונלד טראמפ ב-2016, לארה עמדה בראש "סיור העצמת הנשים של טראמפ-פנס", ושימשה כמקשרת מגדל טראמפ של חברת ג'יילס-פארסקייל של בראד פארסקייל. לאחר שטראמפ נבחר לנשיא, היא הפכה למפיקה מקוונת ומגייסת כספים עבורו.
באפריל 2019 היא תיארה את החלטתה של קנצלרית גרמניה אנגלה מרקל לקבל פליטים במהלך משבר המהגרים האירופי של 2015 כ"נפילתה של גרמניה; זה היה אחד הדברים הגרועים ביותר שאי פעם קרו לגרמניה".
היא הייתה יועצת בכירה של פארסקייל לקמפיין הבחירות מחדש של טראמפ ב-2020. הקמפיין שילם לה 180,000 דולר בשנה.
היא הייתה בין הדוברים בעצרת "הצילו את אמריקה" שקדמה להסתערות על הקפיטול ב-6 בינואר 2021 לצד בעלה אריק טראמפ ודונלד טראמפ הבן.
במהלך מסע הבחירות של דונלד טראמפ ב-2024, לארה טראמפ נאמה בגיוס כספים בצפון קרוליינה עבור לוג קאבין רפובליקנס, אמנם בדבריה היא לא אמרה דבר על זכויות להט"ב.
ביוגרפיה > קריירה > יו"ר משותף של הוועדה הלאומית הרפובליקנית

ב-12 בפברואר 2024, לארה טראמפ מונתה על ידי חמיה ליו"ר המשותף של הוועידה הרפובליקנית הלאומית (RNC), לצד מנהיג המפלגה הרפובליקנית של צפון קרוליינה, מייקל וואטלי. ב-8 במרץ 2024, לארה טראמפ נבחרה ליו"ר משותף של ה-RNC בהצבעה פה אחד. היא התפטרה מהתפקיד ב-9 בדצמבר 2024.
ביוגרפיה > קריירה > פוקס ניוז

ב-5 בפברואר 2025, הניו יורק טיימס דיווח שלארה טראמפ תתחיל להנחות תוכנית סוף שבוע בשם: "My View with Lara Trump", בפוקס ניוז החל מ-22 בפברואר.
ביוגרפיה > קריירה מוזיקלית

בשנת 2023, טראמפ הוציאה קאבר לשירו של טום פטי "I Won't Back Down". הוא הופיע לראשונה במקום ה-10 במצעד מכירות השירים הדיגיטליים של בילבורד ובמקום השישי במצעד המכירות של השירים הדיגיטליים של בילבורד. היא החלה ליצור מוזיקה משלה בשנת 2024.
בינואר 2025, היא הוציאה סינגל שלישי בשם Hero".
ביוגרפיה > חיים אישיים

ב-8 בנובמבר 2014, לאחר מערכת יחסים של שש שנים, לארה יונסקה נישאה לאריק טראמפ בטקס במאר-א-לאגו, בפאלם ביץ' שבפלורידה, באחוזתו של אביו של אריק, דונלד טראמפ. ב-12 בספטמבר 2017 נולד בנם הראשון של בני הזוג. ב-19 באוגוסט 2019, לארה ילדה את הילד השני של בני הזוג.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |  |  |  פרד טראמפ  פרד טראמפ     |  פרד טראמפ  פרד טראמפ     |  פרד טראמפ  פרד טראמפ     |     |  מרי טראמפ  מרי טראמפ     |  מרי טראמפ  מרי טראמפ     |  מרי טראמפ  מרי טראמפ     |   |   |  |  |  |  |  |  |  |  |  |  |  |  |  |  |   |   |
|   |   |   |   |   |     |   |   |   |     |   |   |   |   |   |   |   |   |   |   |   |   |   |   |   |   |   |     |   |  |  |
|   מריאן טראמפ בארי   מריאן טראמפ בארי     |   מריאן טראמפ בארי   מריאן טראמפ בארי     |   מריאן טראמפ בארי   מריאן טראמפ בארי     |   |  רוברט טראמפ  רוברט טראמפ     |  רוברט טראמפ  רוברט טראמפ     |  רוברט טראמפ  רוברט טראמפ     |  |  איוונה טראמפ  איוונה טראמפ     |  איוונה טראמפ  איוונה טראמפ     |  איוונה טראמפ  איוונה טראמפ     |     |  דונלד טראמפ  דונלד טראמפ     |  דונלד טראמפ  דונלד טראמפ     |  דונלד טראמפ  דונלד טראמפ     |   |   |   |   |   |   |     |   |   |  מרלה מייפלס  מרלה מייפלס     |  מרלה מייפלס  מרלה מייפלס     |  מרלה מייפלס  מרלה מייפלס     |   |  מלאניה טראמפ  מלאניה טראמפ     |  מלאניה טראמפ  מלאניה טראמפ     |  מלאניה טראמפ  מלאניה טראמפ     |
|   |   |   |   |   |   |   |   |   |     |   |     |   |   |   |   |   |   |   |  |  |   |   |  |  |  |  |   |   |   |  |
|  ונסה קיי היידון  ונסה קיי היידון     |  ונסה קיי היידון  ונסה קיי היידון     |  ונסה קיי היידון  ונסה קיי היידון     |   |  דונלד טראמפ ג'וניור  דונלד טראמפ ג'וניור     |  דונלד טראמפ ג'וניור  דונלד טראמפ ג'וניור     |  דונלד טראמפ ג'וניור  דונלד טראמפ ג'וניור     |   |  איוונקה טראמפ  איוונקה טראמפ     |  איוונקה טראמפ  איוונקה טראמפ     |  איוונקה טראמפ  איוונקה טראמפ     |   |  ג'ארד קושנר  ג'ארד קושנר     |  ג'ארד קושנר  ג'ארד קושנר     |  ג'ארד קושנר  ג'ארד קושנר     |   |  אריק טראמפ  אריק טראמפ     |  אריק טראמפ  אריק טראמפ     |  אריק טראמפ  אריק טראמפ     |   |  טיפאני טראמפ  טיפאני טראמפ     |  טיפאני טראמפ  טיפאני טראמפ     |  טיפאני טראמפ  טיפאני טראמפ     |   |  מייקל בולוס  מייקל בולוס     |  מייקל בולוס  מייקל בולוס     |  מייקל בולוס  מייקל בולוס     |   |  בארון טראמפ  בארון טראמפ     |  בארון טראמפ  בארון טראמפ     |  בארון טראמפ  בארון טראמפ     |
נון-סטופ פרודקשן

| --- | --- |

 נתונים כלליים
 סוג:  חברה פרטית
 מייסדים:  אלכסנדר רודניאנסקי סרגיי מלקומוב
 תקופת הפעילות:  2005–הווה (כ־20 שנה)
 מיקום המטה:  מוסקבה 
 משרד ראשי:  סנקט פטרבורג, רוסיה
 ענפי תעשייה:  קולנוע
 מוצרים עיקריים:  טלוויזיה וסרטי קולנוע
 מנכ"ל:  סרגיי מלקומוב (גם נשיא)
  
 www.Non-Stop-Kino.ru
 
נון סטופ פרודקשן (ברוסית: Нон-стоп продакшн) היא חברת הפקות רוסית העוסקת בהפקת סרטי קולנוע עלילתיים וסדרות טלוויזיה. החברה נוטה לשתף פעולה עם תאגיד VGTRK בהפקות הקולנוע והטלוויזיה שלה.
החברה נוסדה בשנת 2005 על ידי מפיק הסרטים סרגיי מלקומוב.
הפקות בולטות > קולנוע

| שנה | סרט |
| --- | --- |
2005: הפלוגה התשיעית
2008: האי המיושב חלק I
2009: האי המיושב חלק II
2011: אלנה
2013: סטלינגרד
2013: מסתרי מעבר דיאטלוב
2014: ההרפתקנים
2014: לוויתן
2016: דואליסט
2017: אהבה חסרה
‏2019: יאגה: אימת היער האפל
‏2019: התשיעית
‏2019: ג'ירפה
2020: גבר (לא)מושלם
2021: צ'רנוביל 1986
הפקות בולטות > טלוויזיה

| שנה | סרט |
| --- | --- |
2007: לנינגרד
2011: דוסטויבסקי
2012: הגווארדיה הלבנה
2015: שדים
2017: ריכטר
מציאות אסורה (סרט)

| --- | --- |
 בימוי:  Konstantin Maksimov 
 הופק בידי:  וסילי גולובאצ'וב 
 תסריט:  וסילי גולובאצ'וב 
 שחקנים ראשיים:  איגור פטרנקו אלכסנדר בלוייב 
 מוזיקה:  איגור ודובין 
 מדינה:  רוסיה 
 הקרנת בכורה:  2009 
 משך הקרנה:  90 דק' 
 שפת הסרט:  רוסית 
 סוגה:  סרט פעולה, סרט בסוגת ספרות עלילה ספקולטיבית 
 דף הסרט ב־IMDb
 
מציאות אסורה (ברוסית: Запрещённая реальность) הוא סרט פעולה רוסי מסוגת הפנטזיה, הסרט הראשון שביים קונסטנטין מקסימוב ומהווה עיבוד לרומן "סמרש 2" מאת מחבר ספרי המדע בדיוני וסילי גולובאצ'וב.
עלילה

שנת 2008. אנשי הריגול הנגדי מאטוויי סובולב וגאורגי קורילו היו בעבר שותפים. על פי נתונים רשמיים, מאטוויי נהרג בעת שהוביל את הנשק הפסיכוטרוני האחרון. הוא שרד בנס במהלך התרסקות מטוס, אך החליט לעזוב את כדי שהוא לא יהיה עוד כלי משחק בידי הכוח.
יותר מארבע שנים עברו. ערב הבחירות לנשיאות רוסיה. החיים השקטים של סובולב מופרעים על ידי הידיעה שהנשק היה בידי ארגון שרוצה לתפוס את השלטון במדינה ואז ברחבי העולם. בראש המבנה הזה עומד שותפו לשעבר וכעת אדם בעל השפעה, האוליגרך קורילו. יתרה מזאת, מסתבר שמושא אהבתו של מאטוויי, כריסטינה, מעורבת איכשהו בסיפור הזה. כעת הוא היחיד שיכול לעצור את האסון.
בהדרגה הוא מבין שמאחורי האירועים הללו עומדים כוחות שקיימים מחוץ לעולמם של האנשים. במאבק נגדם, מאטוויי מוצא פטרונים חכמים שעוזרים לו לפתח את יכולות על. עליו להתגבר על כאב ופחד, להיכנס למעגל הפנימי של השומרים, להבין שהדרך אל האור נעוצה רק דרך אהבה אמיתית ולמלא תפקיד מכריע בקרב בין כוחות עליונים של הטוב והרע.
שחקנים ודמויות

איגור פטרנקו - מאטוויי סובולב, איש הריגול הנגדי
אלכסנדר בלוייב - גאורגי קורילו
ולדימיר וודוביצ'נקוב - גורשין
טינה קנדלקי - מגישת הטלוויזיה טינה (הופעת קמע)
ליובוב טולקלינה - פולינה
אנה חודיוש - קריסטינה, צלמת, אהובתו של מאטוויי
לב פריגונוב - פראי
ביקורות ודירוגים

הסרט זכה לביקורת שלילית בתקשורת הרוסית. על פי האתר "Kritikanstvo", מתוך 16 ביקורות רק 4 ביקורות נייטרליות, ללא שום ביקורת חיובית. המבקרים ציינו לרעה את העלילה מבולבלת והלא עקבית,, האפקטים המיוחדים הלא מרשימים, עבודת הצילום הלקויה וניצול לרעה של אפקט ההילוך האיטי.
הערות שוליים

↑  ריאיון עם מחבר הרומן וסילי גולובצ'וב על הסרט
↑  http://www.kritikanstvo.ru/movies/zapreschennajarealnost/ Оценки и рецензии на фильм «Запрещенная реальность» (2009)
↑  kino-govno.com. Михаил Судаков. «Всё не так». Рецензия на фильм «Запрещённая реальность»
↑  Авторский проект Алекса Экслера. Фантастический боевик «Запрещенная реальность» (Zapreshchennaya realnost)
↑  «Мир фантастики» № 76; декабрь 2009. Сергей Агафонов. . Белые здания, чёрные щупальца. Рецензия на фильм «Запрещённая реальность»
↑  Новости кино. Дмитрий Жигалов. Смысловые галлюцинации («Запрещенная реальность»)
מריה ז'ואאו גאנגה

| --- | --- |
אין תמונה חופשית
 לידה:  1964 (בת 61 בערך) הואמבו, אנגולה 
 מדינה:  אנגולה 
 השכלה:  École supérieure d'études cinématographiques 
 פרסים והוקרה:  Prix du public (2004) 
 
מריה ז'ואו גנגה (בפורטוגזית: Maria João Ganga; נולדה ב-1964) היא במאית ותסריטאית קולנוע אנגולית. היא ידועה בתור האישה הראשונה שיצרה סרט קולנוע באורך מלא באנגולה. סרטה "עיר חלולה", אותו כתבה וביימה, יצא בשנת 2004. הסרט זכה בפרס חבר שופטים מיוחד בפסטיבל הסרטים של פריז.
ביוגרפיה

גאנגה למדה בבית הספר החופשי לקולנוע (ESEC) בפריז.
את התסריט לסרט Na Cidade Vazia היא ביססה על רומן מאת ארתור קרלוס מאוריציו פסטאנה דוס סנטוס (Pepetela). הסרט מתרחש בשנת 1991 במהלך מלחמת האזרחים באנגולה. זהו סיפור על חיים שהשתבשו על ידי המלחמה.
הסיפור הוא על ילד בן 11, נ'דאלה, N'dala, שהוא עד לטבח של משפחתו על ידי חיילים כפר הולדתו ביה. נ'דאלה ועוד ילדים יתומים נחלצים ומפונים ללואנדה, בירת אנגולה על ידי נזירה מיסיונרית. נ'דאלה בורח, ונודד אל מרכז העיר הגדולה, ופוגש באתגרים רבים..
גנגה עבדה כעוזרת במאי בסרט התיעודי Rostov-Luanda של עבדרחמן סיסאקו. היא גם כותבת ומביימת לתיאטרון.
פילמוגרפיה

| שנה | סרט | תפקיד | הערות |
| --- | --- | --- | --- |
| 2004 | Hollow City (Na Cidade Vazia) | במאית | סרט דרמה |
| 1997 | Rostov-Luanda | עוזרת במאי | סרט תיעודי |
הערות שוליים

↑  "Maria João Ganga". Africultures. נבדק ב-1 ביולי 2018. {{cite web}}:  (עזרה)
1 2  "HOLLOW CITY (Maria João Ganga, 2004)". Dennis Grunes film blog.
1 2  "Maria Joao Ganga". International Film Festival Rotterdam.
↑  "HOLLOW CITY a film by Maria João Ganga". Global Film Initiative.
| --- | --- |
בקרת זהויות :  BnF: cb170613771 (data)  ISNI: 0000 0000 4851 4706  LCCN: no2006123499  NTA: 305730886  VIAF: 24365519   WorldCat (עם VIAF): 24365519
תאילנד

.
ממלכת תאילנד (בתאית: ประเทศไทย, תעתיק: פּרַאתֶט תַאִי, תרגום: מדינת החופשיים; ‏האזנהקובץ:Th-pratheidthai raachaanaajakthai.ogg‏Ⓘ‏) היא מדינה בדרום-מזרח אסיה. ידועה גם בשמה הקודם, סיאם (สยาม – היה זה שמה הרשמי עד 23 ביוני 1939 וגם מ-1945 עד 11 במאי 1949). תושבי תאילנד נקראים "תאים" (בשפה יום-יומית מקובל גם "תאילנדים"). תאילנד גובלת בלאוס מצפון-מזרח, בקמבודיה מדרום-מזרח, במלזיה מדרום, ובמיאנמר (בורמה) מצפון-מערב.